stanford-oval/wikipedia huggingface dataset:
ไก่ต๊อกหมวกเหล็ก

| ไก่ต๊อกหมวกเหล็ก |
| --- | --- |

ที่อุทยานแห่งชาติครูเกอร์, แอฟริกาใต้

ส่วนหัวและหงอนที่แข็งเหมือนสวมหมวกเหล็ก
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: อันดับไก่ Galliformes
วงศ์:: Numididae Numididae Linnaeus, 1764
สกุล:: Numida Numida (Linnaeus, 1758)
สปีชีส์:: Numida meleagris
ชื่อทวินาม
Numida meleagris (Linnaeus, 1758)


แผนที่แสดงการกระจายพันธุ์
ชื่อพ้อง
 Phasianus meleagris Linnaeus, 1758
ไก่ต๊อกหมวกเหล็ก (อังกฤษ: helmeted guineafowl; ชื่อวิทยาศาสตร์: Numida meleagris) เป็นนกขนาดใหญ่ชนิดหนึ่ง ในวงศ์ไก่ต๊อก (Numididae) จัดเป็นเพียงชนิดเดียวเท่านั้นที่อยู่ในสกุล Numida
ไก่ต๊อกหมวกเหล็ก มีลักษณะทั่วไปเหมือนกับไก่ต๊อกชนิดอื่น ๆ แต่บนหัวมีหงอนที่เป็นโหนกแข็งที่มีลักษณะที่เหมือนกับสวมหมวกเหล็กหรือหมวกกันน็อกอยู่ อันเป็นที่มาของชื่อสามัญ
มีความยาวเต็มที่ประมาณ 61 เซนติเมตร มีพฤติกรรมรวมตัวกันเป็นฝูงตั้งแต่ 10-100 ตัว หากินตามพื้นดินหรือตามทุ่งหญ้าโปร่งเท่านั้น เมื่อตกใจจะบินได้ระยะทางสั้น ๆ เพื่อขึ้นต้นไม้หรือขึ้นที่สูง โดยกินอาหารที่เป็นพืชแทบทุกชนิด ตลอดจนสัตว์ขนาดเล็ก เช่น หอยทาก แมลงชนิดต่าง ๆ
ไก่ต๊อกหมวกเหล็กเป็นไก่ต๊อกที่มีถิ่นกำเนิดอยู่ในทวีปแอฟริกา และเป็นไก่ต๊อกชนิดที่พบเห็นได้ง่ายและแพร่กระจายพันธุ์มากที่สุด
ปัจจุบันมีการเพาะเลี้ยงไก่ต๊อกหมวกเหล็กเป็นสัตว์เลี้ยงสวยงาม เพื่อความเพลิดเพลินใจ และยังมีการเพาะเลี้ยงเพื่อการบริโภคเนื้อและไข่เป็นสัตว์เศรษฐกิจอีกด้วย โดยเมื่อวางไข่ไก่ต๊อกหมวกเหล็กจะแยกตัวจากฝูงไปวางไข่เพียงตามลำพังในพงหญ้า ครั้งละ 40-50 ฟอง แม่ไก่จะดูแลลูกประมาณ 2-3 เดือน เมื่อพ้นจากนี้แล้วลูกไก่จะแข็งแรงพอที่จะเข้าฝูงหากินเองได้ ไก่ต๊อกหมวกเหล็กเข้าสู่วัยเจริญพันธุ์เมื่ออายุได้ 5-7 เดือน
การจำแนก

แบ่งออกเป็นชนิดย่อยต่าง ๆ ได้ดังนี้
N. m. coronatus (Gurney, 1868)  - ไก่ต๊อกหมวกเหล็กนาตัล - ภาคตะวันออกของแอฟริกาใต้
N. m. galeatus (Pallas, 1767) - ไก่ต๊อกแอฟริกาตะวันตก - แอฟริกาตะวันตก ถึงตอนใต้ของชาด, ภาคกลางของซาอีร์ และภาคเหนือของแองโกลา
N. m.  marungensis (Schalow, 1884) - ไก่ต๊อกหมวกเหล็กมารูงกู - ตอนใต้ของแอ่งคองโก ถึงภาคตะวันตกของแองโกลาและแซมเบีย
N. m. meleagris  (Linnaeus, 1758) - ไก่ต๊อกหมวกเหล็กสะฮารา -  ภาคตะวันออกของชาดถึงเอธิโอเปีย, ภาคเหนือของซาอีร์, ยูกันดาและภาคเหนือของเคนยา
N. m. mitratus (Pallas, 1764) - ไก่ต๊อกทัฟทิด - แทนซาเนียถึงภาคตะวันออกของโมซัมบิก, แซมเบีย และภาคเหนือของบอตสวานา
N. m. papillosus (Reichenow, 1894) - ไก่ต๊อกหมวกเหล็กดามารา - ภาคใต้ของแองโกลาถึงบอตสวานาและนามิเบีย
N. m. reichenowi (Ogilvie-Grant, 1894) - ไก่ต๊อกหมวกเหล็กไรเชอโน - เคนยาและภาคกลางของแทนซาเนีย
N. m. sabyi (Hartert, 1919) - ไก่ต๊อกหมวกเหล็กซาบี - ภาคตะวันตกเฉียงเหนือของโมร็อกโก
N. m. somaliensis (Neumann, 1899) - ไก่ต๊อกทัฟทิดโซมาลี - ภาคตะวันออกเฉียงเหนือของเอธิโอเปียและโซมาเลีย
อ่านเพิ่ม

Madge and McGowan, Pheasants, Partridges and Grouse ISBN 0-7136-3966-0
แหล่งข้อมูลอื่น

Helmeted Guineafowl – Species text in The Atlas of Southern African Birds
Helmeted Guineafowl, Melissa Mayntz, 26 September 2017, The Spruce
Helmeted Guineafowl videos, photos & sounds on the Internet Bird Collection
Poultry Breeds – Guinea Fowl Oklahoma State University
| --- | --- |
การแยกแยะหน่วยอนุกรมวิธาน:  Wikidata: Q251842  Wikispecies: Numida meleagris  ADW: Numida_meleagris  ARKive: numida-meleagris  Avibase: 1044B438EE7556BB  BioLib: 21584  BirdLife: 22679555  BOLD: 27332  eBird: helgui  Fauna Europaea: 96462  Fossilworks: 372652  GBIF: 2473341  iNaturalist: 1428  IRMNG: 10192853  ITIS: 176126  IUCN: 22679555  NBN: NHMSYS0000533367  NCBI: 8996  NZOR: f96b609f-3c5e-45cd-beb0-8210ae3baddf  uBio: 2327202  Xeno-canto: Numida-meleagris 
ชนิดย่อย N. m. sabyi
ขณะหากินกันเป็นกลุ่ม
คัง อาเบะ

| คัง อาเบะ |
| --- | --- |
安倍 寛

เกิด: 29 เมษายน ค.ศ. 1894(1894-04-29) นางาโตะ จักรวรรดิญี่ปุ่น
เสียชีวิต: 30 มกราคม ค.ศ. 1946(1946-01-30) (51 ปี) โตเกียว ญี่ปุ่นที่ถูกยึดครอง
สัญชาติ: ญี่ปุ่น
อาชีพ: นักการเมือง
ปีปฏิบัติงาน: 1928–1946
คู่สมรส: ชิซูโกะ ฮนโด
บุตร: ชินตาโร อาเบะ
บิดามารดา: อายาซูเกะ อาเบะ ทาเมะ อาเบะ
ญาติ: ฮิโรโนบุ อาเบะ (หลานชาย) ชินโซ อาเบะ (หลานชาย) โนบูโอะ คิชิ (หลานชาย)
คัง อาเบะกับชิซูโกะ ภรรยา
คัง อาเบะ (ญี่ปุ่น: 安倍 寛; โรมาจิ: Abe Kan; 29 เมษายน ค.ศ. 1894 – 30 มกราคม ค.ศ. 1946) เป็นนักการเมืองชาวญี่ปุ่นที่ดำรงตำแหน่งสมาชิกสภาผู้แทนราษฎรใน ค.ศ. 1937 ถึง 1946 เขาเป็นสมาชิกตระกูลซาโต–คิชิ–อาเบะ โดยเป็นบิดาของชินตาโร อาเบะ อดีตรัฐมนตรีว่าการกระทรวงต่างประเทศ และปู่ของชินโซ อาเบะ อดีตนายกรัฐมนตรี
ชีวิต

อาเบะเกิดในวันที่ 29 เมษายน ค.ศ. 1894 ที่เฮกิ (ปัจจุบันคือนางาโตะ) จังหวัดยามางูจิ โดยเป็นบุตรคนโตของอาเบะ เฮียวซูเกะกับทาเมะ ภรรยา ครอบครัวอาเบะเป็นครอบครัวเจ้าของที่ดินที่มีชื่อเสียงและผู้ผลิตสาเกและซีอิ๊วในเฮกิ ซึ่งเคยดำรงตำแหน่งนานูชิ (หัวหน้าหมู่บ้าน) ในยุคเอโดะ บิดาของเขามาจากตระกูลมูกูโนกิ ตระกูลที่มีชื่อเสียงในโอตสึ โดยเมื่อแต่งงานแล้วก็ได้รับเลี้ยงเป็นบุตรบุญธรรมของภรรยา บิดามารดาเสียชีวิตตอนเขาอายุ 4 ขวบ หลังจากนั้นโยชิ ป้าของเขา เลี้ยงดูเขาต่อ อาเบะจบการศึกษาจากมหาวิทยาลัยจักรวรรดิโตเกียว มหาวิทยาลัยที่ดำรงอยู่ก่อนมหาวิทยาลัยโตเกียว
อาเบะเป็นผู้สมัครจากพรรคเซยูไกในการเลือกตั้งทั่วไปกุมภาพันธ์ ค.ศ. 1928 แต่แพ้ เขาได้รับการแต่งตั้งเป็นนายกเทศมนตรีหมู่บ้านเฮกิใน ค.ศ. 1933 และภายหลังดำรงตำแหน่งในสภานิติบัญญัติจังหวัดยามางูจิ เขาได้รับเลือกเป็นผู้สมัครอิสระในสภาผู้แทนราษฎรในการเลือกตั้งทั่วไปกุมภาพันธ์ ค.ศ. 1937 เขาได้รับชื่อเล่น "โชอิงใหม่" หรือ "โชวะโชอิง" เพื่ออุทิศแด่โยชิดะ โชอิง หัวหน้าจากยามางูจิคนก่อนหน้า
ในการเลือกตั้งทั่วไป ค.ศ. 1942 เขาลงสมัครโดยมีจุดยืนต่อต้านรัฐบาลทหารของฮิเดกิ โทโจ ซึ่งในเวลานั้นได้นำอำนาจส่วนใหญ่ไปจากสภานิติบัญญัติแห่งชาติ คณะรัฐมนตรีโทโจพยายามขัดขวางไม่ให้ผู้สมัครที่ต่อต้านสงครามลงสมัครในระบบการลงทะเบียน ถึงกระนั้น อาเบะชนะที่นั่งในสภานิติบัญญัติ โดยเขาพยายามใช้ระบบดังกล่าวในการขับไล่โทโจออกไปและหยุดสงครามโลกครั้งที่สอง อาเบะได้รับความช่วยเหลือจากทาเกโอะ มิกิ ผู้กลายเป็นนายกรัฐมนตรีหลังสงคราม
อาเบะเสียชีวิตจากหัวใจวายขณะเตรียมการหาเสียงในการเลือกตั้งทั่วไปหลังสงครามครั้งแรกในเดือนมกราคม ค.ศ. 1946
ไก่ทอดเกาหลี

| --- | --- |
ไก่ทอดเกาหลี
คันจังชีคิน (เคลือบซอสถั่วเหลือง), ฮูราอีดือชีคิน (ไก่ทอดทั่วไป) และ ยังนย็อมชีคิน (เคลือบซอสเผ็ด)
ชื่อเกาหลี
ฮันกึล: 치킨
อาร์อาร์: chikin 
เอ็มอาร์: ch'ik'in 
IPA: /tɕʰi.kʰin/
ไก่ทอดเกาหลี (อังกฤษ: Korean fried chicken) มักเรียกว่า ชีคิน (치킨 "ชิกเกน" ในภาษาอังกฤษ) หมายถึงไก่ทอดหลากหลายชนิดจากเกาหลีใต้รวมถึง ไก่ทอดแบบทั่วไป ฮูราอีดือชีคิน (후라이드 치킨 "ไก่ทอด" ในภาษาอังกฤษ) และแบบเผ็ด ยังนย็อมชีคิน (양념 치킨 "ไก่ปรุงรส") ในเกาหลีใต้ ไก่ทอดเป็นทั้งเมนูเรียกน้ำย่อย อันจู (อาหารที่เสิร์ฟและทานพร้อมเครื่องดื่ม) หรือกินเป็นของว่างหลังอาหาร
ไก่ทอดเกาหลีแตกต่างจากไก่ทอดทั่วๆไป เพราะทอดสองครั้ง หนังจึงกรอบและมันเยิ้มน้อย ไก่ปรุงรสด้วยเครื่องเทศ น้ำตาล และเกลือทั้งก่อนและหลังการทอด ร้านไก่ทอดเกาหลีมักใช้ไก่ขนาดเล็กหรือกลาง และใช้ไก่ที่อายุน้อยซึ่งจะมีเนื้อนุ่มมากขึ้น หลังจากการทอดไก่แล้ว มักจะทาซอสโดยใช้แปรงเคลือบไก่ให้ทั่วหนัง ของที่มักจะเสิร์ฟพร้อมไก่ทอดเกาหลีคือ หัวไชเท้าดอง เบียร์ และโชจู
ประวัติ

การทอดไก่ในเกาหลีเริ่มต้นในช่วงสงครามเกาหลี เมื่อทหารอเมริกันที่ประจำการในเกาหลีใต้ช่วงปลายคริสต์ทศวรรษ 1940 และต้นคริสต์ทศวรรษ 1950 เดิมทีชาวเกาหลีมักบริโภคไก่ด้วยการนึ่ง และจะมาในน้ำซุป โดยรูปแบบนี้เปลี่ยนไปเมื่อชาวอเมริกันเริ่มวางแผงขายไก่ทอดอาหารอเมริกัน โดยเน้นขายที่สี่พื้นที่ ได้แก่ โซล, ปูซาน, พย็องแท็ก และซงทัน
การกินไก่ทอดแบบสมัยใหม่ เริ่มขึ้นในเกาหลีช่วงปลายคริสต์ทศวรรษ 1960 เมื่อมีการขายไก่ย่างบนเตาอบไฟฟ้าที่มย็องดงย็องยังเซ็นเตอร์ในโซล
แฟรนไชส์ไก่ทอดเกาหลีร้านแรกก่อตั้งโดย ยู ซ็อก-โฮ ใน ค.ศ. 1997 ชื่อ ลิมส์ชิกเกน ตั้งอยู่ในห้างสรรพสินค้าชินเซแก โซล ยูกล่าวว่าแนวคิดของเขาในการขายไก่ทอดชิ้นเล็กเริ่มใน ค.ศ. 1975 เมื่อเขาไปศึกษาต่อที่ต่างประเทศในสหรัฐ  
เขาเริ่มทอดไก่ที่นั่น และได้รับรางวัลจากการสร้างเมนู 'ไก่โสม' เขาเริ่มต้นธุรกิจในเกาหลีด้วยการขายไก่ทอดหกชิ้นในระหว่าง 280 ถึง 330 วอน และขายได้มากกว่า 900 ชิ้นตลอดการงานของเขา
การเคลือบซอสเผ็ดหรือที่รู้จักกันในชื่อ ยังนย็อมชีคิน เริ่มต้นขึ้นใน ค.ศ. 1982 โดย ยัง ฮี-คว็อน ซึ่งขณะนั้นเปิดร้านเพลีคานาชิกเกน ที่แทจ็อน เขาสังเกตเห็นว่าลูกค้าในร้านอาหารของเขา กำลังเผชิญกับการเคี้ยวไก่ที่แข็ง และหนังไก่ที่ขูดเพดานปาก หยางจึงตัดสินใจเปลี่ยนไก่ทอดแบบดั้งเดิม โดยทำให้หนังของไก่นิ่มและเอาใจลูกค้าเกาหลีมากขึ้นโดยทำซอสหวานและเผ็ด ยังกล่าวว่า แรกเริ่ม ยังนย็อมชีคิน มีรสเผ็ดก็จริง แต่เขาไม่ได้ใส่โคชูจังเป็นหนึ่งในส่วนผสมที่หมักไว้
เนื่องจากความอิ่มตัวของตลาดในเกาหลี ทำให้ในช่วงไม่กี่ปีที่ผ่านมา ร้านไก่ทอดรายใหญ่หลายแห่งของเกาหลี เช่น เม็กซิกันชิกเกน, เจเนซิสบีบีคิว, เคียวโชนชิกเกน และเพลีคานาชิกเกน ได้ขยายร้านไปยังสหรัฐ, จีน, แคนาดา และเอเชียตะวันออกเฉียงใต้
ความหลากหลาย > ตามการปรุงรส

ฮูราอีดือชีคิน (후라이드 치킨; huraideu-chikin "ไก่ทอด") – มักจะเรียกง่าย ๆ ว่า ฮูราอีดือ (후라이드; huraideu) เป็นไก่ทอดทั่วไป
ยังนย็อมชีคิน (양념 치킨; yangnyeom-chikin "ไก่ปรุงรส") – ไก่ทอดที่เคลือบซอสหวานและเผ็ดที่ปรุงด้วยโคชูจัง
พันบัน (반반; Banban "ครึ่ง-ครึ่ง") – หมายถึงการเสิร์ฟไก่แบบปรุงรสครึ่งหนึ่ง ธรรมดาครึ่งหนึ่ง
คันจังชีคิน (간장 치킨; ganjang-chikin "ไก่ซอสถั่วเหลือง") – ไก่ทอดเคลือบที่เคลือบซอสหวานและเผ็ดที่ปรุงด้วยซอสถั่วเหลือง ซึ่งมักจะใส่กระเทียมด้วย
พาดัก (파닭; Padak "ไก่ทอดต้นหอม") – ไก่ทอดที่ราดด้วยต้นหอมซอยบาง ๆ
ความหลากหลาย > ตามรูปแบบ

ทงดัก (통닭 "ไก่ทั้งตัว") – ไก่ทอดทั้งตัวด้วยน้ำมัน
ซุนซัลชีคิน (순살 치킨 "ไก่เนื้อล้วน") – ไก่ไม่มีกระดูก
กรณีพิพาทหมู่เกาะเซ็งกากุ
ดูเพิ่ม

กรณีพิพาทหมู่เกาะคูริล หรือ กรณีพิพาทดินแดนตอนเหนือ
กรณีพิพาทกองหินลีย็องกูร์ / ทกโด / ทาเกชิมะ
ข้อพิพาทดินแดนในทะเลจีนใต้
กรณีพิพาทหมู่เกาะสแปรตลี / หนานชา / เจื่องซา
กรณีพิพาทหมู่เกาะพาราเซล / ซีชา / ฮหว่างซา
กรณีพิพาทเกาะปะการังสการ์โบโรห์
วินเซนต์ วาเลนไทน์

คอสเพลย์วินเซนต์
วินเซนต์ วาเลนไทน์ คือ ตัวละครจากไฟนอลแฟนตาซี 7 มีลักษณะนิสัยเงียบขรึม ดวงตาสีแดงเข้ม สวมผ้าคลุมสีแดง มีความสามารถในการต่อสู้ด้วยปืน โดยเริ่มแรกเขาเป็นเทิร์คคนหนึ่งซึ่งถูกส่งไปคุมกันนักวิทยาศาสตร์ของ ชินระ คอมปานี ภายหลังเขาพบรักกับ ลูเครเซีย นักวิทยาศาสตร์ที่เคยทำงานกับศาสตราจารย์ กัสต์ วาเลนไทน์ พ่อของเขา  ต่อมาเขาได้ถูกดร.โฮโจ ยิงจนได้รับบาดแผลสาหัส ก่อนตาย ลูเครเซียได้ช่วยชีวิตของวินเซนต์โดยการนำอสูร เคออส ใส่เข้าไปในร่างของเขา ทำให้เขามีชีวิตอยู่ต่อไป โดยเนื้อเรื่องหลักของ วินเซนต์ วาเลนไทน์เริ่มใน เดิร์จ ออฟ เซอร์เบรัส:ไฟนอลแฟนตาซี VII
| ด ค กไฟนอลแฟนตาซี VII และผนวก |
| --- | --- |
วีดีโอเกม:  ไฟนอลแฟนตาซี VII รีเมค  บีฟอร์ไครซิส  เดิร์จออฟเซอร์เบรัส  ไครซิสคอร์  เดอะ เฟิร์สท์ โซลเจอร์  เอเวอร์ไครซิส 
สื่ออื่นๆ:  แอดเวนต์ชิลเดรน  ลาสต์ออร์เดอร์  ซูเปอร์สแมชบราเธอร์ สำหรับนินเทนโด 3DS และ Wii U 
ตัวละคร:  คลาวด์ สไตรฟ์  บาร์เร็ต วัลเลซ  ทีฟา ล็อกฮาร์ท  แอริธ เกนส์เบอรู  เซฟีรอธ  วินเซนต์ วาเลนไทน์  ยุฟฟี คิซารางิ  แซค แฟร์
สัณฐานวิทยา (ชีววิทยา)

สัณฐานวิทยา (อังกฤษ: morphology) เป็นสาขาหนึ่งของวิชาชีววิทยาเกี่ยวกับการศึกษารูปพรรณสัณฐานภายนอกและคุณสมบัติเฉพาะของโครงสร้างของสิ่งมีชีวิต เช่น สี โครงสร้าง ขนาด รูปร่าง รูปแบบ ตัวอย่างเช่น ลักษณะรูปร่างของดอกไม้ หรือ การจัดเรียงตัวของใบ
รัฐบาลเปลี่ยนผ่านเอธิโอเปีย

รัฐบาลเปลี่ยนผ่านเอธิโอเปีย ( TGE ) เป็นรัฐบาลที่จัดตั้งขึ้นหลังจากที่แนวร่วมปฏิวัติประชาธิปไตยประชาชนเอธิโอเปีย (EPRDF) ยึดอำนาจจากรัฐบาลของ สาธารณรัฐประชาธิปไตยประชาชนเอธิโอเปีย (PDRE) ในปี 1991  โดยมี เมเลส เซนาวี ดำรงตำแหน่งประธานรัฐบาลในขณะที่ ทามรัต เลน เป็นนายกรัฐมนตรี  ท่ามกลางการเปลี่ยนแปลงที่สำคัญอื่น ๆ ในสถาบันทางการเมืองของประเทศ เอธิโอเปียอยู่ภายใต้อำนาจของรัฐบาลเปลี่ยนผ่านที่มีการปรับแนวเขตแดนตามอัตลักษณ์ทางภาษาชาติพันธุ์  รัฐบาลนี้ได้มีอยู่จนถึงปี 1995 เมื่อเปลี่ยนผ่านเป็นและเปลี้ยนชื่อประเทศเป็น สหพันธ์สาธารณรัฐประชาธิปไตยเอธิโอเปีย
ประวัติศาสตร์และภูมิหลัง

ในเดือนพฤษภาคม 1991 สาธารณรัฐประชาธิปไตยประชาชนเอธิโอเปีย (PDRE) ถูกโค่นล้มโดยกองกำลังที่ประกอบด้วย TPLF และ EPRFF ที่ควบคุมโดย TPLF โดยมีคำมั่นสัญญาว่าจะยอมรับสิทธิมนุษยชนและประชาธิปไตย การเปิดเสรีภาคเศรษฐกิจ และการฟื้นฟูทางการเมือง โดยสาธารณรัฐประชาธิปไเอธิโอตยเปียซึ่งเป็นระบอบพลเรือนใหม่ล่าสุดของประเทศ ถูกปกครองโดยผู้นำของเดร์ก (1974-1987) ซึ่งเป็นรัฐบาลทหารที่นำโดย เมินกึสทู ฮัยเลอ มารียัม ซึ่งยึดอำนาจโดยการโค่นล้มจักรพรรดิ ฮายิเล เซลาสซี ที่ปกครองมายาวนานถึงปี 1974 เดร์ก ( หมายถึง "คณะกรรมการ" หรือ "สภา") และผู้นำเป็นที่รู้จักจากการปรับโครงสร้างสถาบันทางการเมืองและเศรษฐกิจของประเทศอย่างมาก บ่อยครั้งที่มีการปราบปรามและความหวาดกลัว ในขณะเดียวกันก็เปลี่ยนบทบาทของรัฐบาลกลางในกิจการภายในประเทศ โครงการต่างๆ เช่น โครงการหมู่บ้านขนาดใหญ่ที่ดำเนินการในส่วนต่าง ๆ ของประเทศ เป็นเครื่องยืนยันถึงความมุ่งมั่นของรัฐบาลที่มีต่อมาตรการปฏิรูปอย่างสุดโต่ง
เมื่ออยู่ในอำนาจ ผู้นำของคอมมิสวนิสต์เอธิโอเปียยังคงดำเนินตามเป้าหมายในฐานะอดีตผู้นำเดร์ก เช่น การกลับมาดำเนินโครงการตั้งถิ่นฐานใหม่ที่ถูกบังคับ ซึ่งหลายคนมองว่าไม่สามารถปฏิบัติได้ และท้ายที่สุดก็พบกับเสียงวิจารณ์จากนานาชาติจำนวนมาก นักวิชาการตั้งข้อสังเกตว่าการล่มสลายของสาธารณรัฐประชาธิปไตยเอธิโอเปียส่วนใหญ่เกิดขึ้นได้จากการสูญเสียการสนับสนุนทั้งทางการเงินและการทหารจากสหภาพโซเวียตที่ลดน้อยถอยลง ซึ่งก่อนหน้านี้เคยสนับสนุนกลุ่มเดร์ก หลังจากการยึดอำนาจในปี 1974 แนวร่วมปลดปล่อยใช้ประโยชน์จากรัฐที่อ่อนแอของสาธารณรัฐประชาธิปไตยเอธิโอเปียที่มีการจัดการที่ผิดพลาดและความไม่เป็นที่นิยมโดยทั่วไปเมื่อกองกำลังกบฏเข้ายึดอำนาจอย่างเป็นทางการจากรัฐบาลในเดือนพฤษภาคม 1991
ไม่นานหลังจากที่แนวร่วมปลดปล่อยยึดเมืองหลวงของประเทศได้ ก็มีการเรียก "การประชุมระดับชาติว่าด้วยสันติภาพและการปรองดอง" ที่เมืองแอดดิสอาบาบา การประชุมนี้จัดขึ้นในเดือนกรกฎาคม 1991 โดยมีจุดมุ่งหมายเพื่อร่างกรอบการเปลี่ยนแปลงสำหรับช่วงเวลาหลังการเปลี่ยนแปลงระบอบการปกครองครั้งล่าสุด 7  การเคลื่อนไหวทางการเมืองที่มีพื้นฐานจากชาติพันธุ์ที่โดดเด่นบางกลุ่มที่มีอยู่ ได้แก่ แนวร่วมปลดปล่อยโอโรโม แนวร่วมปลดปล่อยห่างไกล และ แนวร่วมปลดปล่อยโซมาเลียตะวันตก องค์กรทางการเมืองใด ๆ ที่ต้องการเข้าร่วมจะต้องเน้นที่อัตลักษณ์ทางชาติพันธุ์ ด้วยเหตุนี้ องค์กรหลายแห่งจึงถูกสร้างขึ้นอย่างรวดเร็วเพื่อจุดประสงค์นั้น ส่งผลให้เกิดการพัฒนาอย่างรวดเร็วของขบวนการเคลื่อนไหวทางชาติพันธุ์ที่นำโดยชนชั้นสูงในเมือง 45  บุคคลหรือองค์กรทางการเมืองใดๆ ที่เกี่ยวข้องกับพรรคแรงงานของของเมินกิสตูของเอธิโอเปียก็ไม่ได้รับอนุญาตให้เข้าร่วมเช่นกัน
ไก่งวง

| ไก่งวง ช่วงเวลาที่มีชีวิตอยู่: 23–0Ma  PreꞒ Ꞓ O S D C P T J K Pg N     สมัยไมโอซีนตอนต้น – ปัจจุบัน |
| --- | --- |

ไก่งวงป่า

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: อันดับไก่ Galliformes
วงศ์:: วงศ์ไก่ฟ้าและนกกระทา Phasianidae
วงศ์ย่อย:: Phasianinae Phasianinae
เผ่า:: Meleagridini Meleagridini
สกุล:: Meleagris Meleagris Linnaeus, 1758

ชนิดต้นแบบ
Meleagris gallopavo (ไก่งวงป่า) Linnaeus, 1758
ชนิด
 M. gallopavo  M. ocellata  †M. californica
ไข่ของไก่งวงป่า (Meleagris gallopavo) – MHNT
ไก่งวง (อังกฤษ: Turkey) เป็นนกที่บินไม่ได้ประเภทหนึ่ง จัดอยู่ในวงศ์ไก่ฟ้าและนกกระทา (Phasianidae) จัดอยู่ในวงศ์ย่อย Meleagridinae สกุล Meleagris
มีปากสั้นเรียวบาง บริเวณหัวบางส่วนและลำคอไม่มีขนที่เห็นชัด แต่มีหนังย่น ๆ และตุ่มคล้ายหูด ขนหางมี 28-30 เส้น แพนหางชี้ตั้งขึ้น ขายาว ลักษณะนิ้วตีนเหมือนกับไก่ในวงศ์ Phasianidae ตัวผู้มีเดือย ขนตามลำตัวเป็นเงา
แบ่งออกได้เป็น 2 ชนิด คือ M. gallopavo พบในอเมริกาเหนือ และ M. ocellata พบในอเมริกากลาง
ในสหรัฐอเมริกา ชาวคริสต์นิยมรับประทานไก่งวงในวันขอบคุณพระเจ้า ไก่งวง มีขนาดใหญ่กว่าไก่ทั่วไป ในการประกอบอาหาร นิยมยัดไส้นานาชนิด แล้วนำไปปรุงแต่งอาหาร
อนุกรมวิธาน

สกุล Meleagris ได้รับการระบุใน Systema Naturae รุ่นที่ 10 ของคาร์ล ลินเนียสใน ค.ศ. 1758 ชื่อสกุลนี้มาจากศัพท์ภาษากรีกโบราณว่า μελεαγρις, meleagris หมายถึง "ไก่ต๊อก" ชนิดต้นแบบของไก่งวงสกุลนี้คือไก่งวงป่า (Meleagris gallopavo)
ไก่งวงถูกจัดอยู่ในวงศ์ Phasianidae (ตัวอย่างสัตว์ในวงศ์นี้คือไก่ฟ้า, ไก่เถื่อน และญาติใกล้ชิด) ในอันดับ Galliformes สกุล Meleagris iเป็นสกุลขยายอันเดียวในนเผ่า Meleagridini ที่อดีตมีชื่อว่า วงศ์ Meleagrididae หรือวงศืย่อย Meleagridinae แต่ปัจจุบันถูกลดระดับอยู่ในวงศ์ย่อย Phasianinae
อนุกรมวิธาน > ชนิด

ไก่งวงสกุลนี้แบ่งออกเป็นสองชนิด
| ภาพ | ชื่อวิทยาศาสตร์ | ชื่อสามัญ | ที่อยู่อาศัย |
| --- | --- | --- | --- |
|  | Meleagris gallopavo | ไก่งวงป่าและไก่งวงบ้าน | ป่าในทวีปอเมริกาเหนือ จากเม็กซิโก (มันกลายเป็นสัตว์เลี้ยงครั้งแรกในมีโซอเมริกา) ไปทั่วภาคตะวันตกตอนกลางและภาคตะวันออกของสหรัฐ ถึงแคนาดาตะวันออกเฉียงใต้ |
|  | Meleagris ocellata | Ocellated turkey | ป่าในคาบสมุทรยูกาตัน ประเทศเม็กซิโก. |
อนุกรมวิธาน > ชนิดฟอสซิล

Meleagris californica ไก่งวงแคลิฟอร์เนีย – แคลิฟอร์เนียตอนใต้
Meleagris crassipes ไก่งวงตะวันตกเฉียงใต้ - รัฐนิวแม็กซิโก
แหล่งข้อมูลอื่น

Meleagris ที่เว็บไซต์ Curlie
View the melGal1 genome assembly in the UCSC Genome Browser.
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  เยอรมนี  อิสราเอล 2  สหรัฐ 2  เช็กเกีย 
| --- | --- |
การแยกแยะหน่วยอนุกรมวิธาน:  Wikidata: Q43794  Wikispecies: Meleagris  ADW: Meleagridinae  BOLD: 6833  EoL: 45510618  EPPO: 1MLEAG  Fossilworks: 39341  GBIF: 2473548  iNaturalist: 905  ITIS: 176135  NBN: NHMSYS0000533447  NCBI: 9102  NZOR: 4382cb1a-7f62-4b04-b96f-0dd6bf111607  Plazi: 9380B902-73DD-F0F0-0409-BDF93A25CCEA  ZooBank: 39CB6BC6-C4E5-482F-97D2-9A525D770581
ไก่ฟ้าหางลายขวาง

| ไก่ฟ้าหางลายขวาง |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Galliformes
วงศ์:: Phasianidae
วงศ์ย่อย:: Phasianinae
สกุล:: Syrmaticus
สปีชีส์:: S.  humiae
ชื่อทวินาม
Syrmaticus humiae Hume, 1881

ชนิดย่อย
 S. h. burmanicus (พบในไทยและพม่า)  S. h. humiae

แผนที่แสดงการกระจายพันธุ์
ไก่ฟ้าหางลายขวาง (อังกฤษ: Hume's pheasant, Mrs Hume's pheasant, Bar-tailed pheasant; ชื่อวิทยาศาสตร์: Syrmaticus humiae) เป็นไก่ฟ้าขนาดใหญ่ พบในประเทศจีน, ประเทศปากีสถาน, ประเทศอินเดีย, ประเทศพม่า และประเทศไทย ชื่อสามัญในภาษาอังกฤษถูกตั้งตามชื่อของ มารี แอนน์ กรินดอลล์ ฮิม  ภรรยาของอัลลัน อ๊อตทาเวียน ฮิม นักธรรมชาติวิทยาชาวอังกฤษ
เพราะการสูญเสียที่อยู่และถูกล่าเป็นอาหาร ไก่ฟ้าหางลายขวางจึงจัดเป็นสิ่งมีชีวิตที่ถูกคุกคามความเสี่ยงต่ำ (NT) ในบัญชีแดงของสหภาพเพื่อการอนุรักษ์ธรรมชาติ และจัดอยู่ในบัญชีที่ 1 ของ CITES
ลักษณะ

ไก่ฟ้าหางลายขวางเป็นไก่ฟ้าขนาดใหญ่ ตัวผู้มีขนาดยาว 90 เซนติเมตร โดยเป็นหางประมาณ 40-54 เซนติเมตร ตัวเมียมีขนาดยาวเพียง 60 เซนติเมตร หัวสีน้ำตาลออกเทา หนังบนใบหน้าสีแดงสด ขนสีน้ำตาลแดง ปากสีเหลือง ตาส้มออกน้ำตาล ช่วงไหล่มีแถบขาวกว้างเห็นได้ชัดเจนและมีแถบขาวที่แคบกว่าอีก 2 แถบบนปีกคอสีฟ้าออกม่วงเหลือบ ตัวผู้มีหางยาวสีขาวออกเทา มีลายขวางสีน้ำตาลแดงและสีดำ ตัวเมียขนมีสีน้ำตาลแดง คอแกมขาว ท้องสีเนื้อ หางมีสีขาวตรงปลาย
การกระจายพันธุ์และถิ่นอาศัย

ไก่ฟ้าชนิดนี้มีเขตแพร่กระจายค่อนข้างแคบ พบในตอนใต้ของประเทศจีน, ประเทศปากีสถาน, ประเทศอินเดีย, ตอนเหนือของประเทศพม่า และตอนเหนือของประเทศไทย  อาศัยอยู่บนเทือกเขาในป่าดงดิบเขาและป่าสนซึ่งมีดงหญ้าคาแทรกอยู่บนลาดเขาในที่ระดับความสูงตั้งแต่ 900-1,500 เมตร อาทิ ดอยหลวงเชียงดาว
พฤติกรรม

ใช้เวลาส่วนใหญ่ในเวลากลางวันนอนซุกตัวอยู่ในดงทึบ และออกมาหากินในตอนเช้ามืด และตอนพลบค่ำในที่โล่ง กินเมล็ดพืช ลูกไม้ป่าเป็นหลัก อาจมีสัตว์เล็ก ๆ บ้าง ในตอนกลางคืนจะเกาะนอนบนยอดไม้สูง ปกติหากินเป็นฝูง 3-5 ตัวหรือเป็นกลุ่มครอบครัวซึ่งมีตัวผู้เพียงตัวเดียว ที่เหลือเป็นตัวเมียและลูกนกอายุน้อย เชื่อว่าทำรังในเดือนเมษายนจนถึงเดือนมิถุนายน วางไข่ 3-12 ฟองบนพื้นดิน กกไข่ 27-28 วันจึงฟักเป็นตัว ตัวเมียจะเป็นผู้ดูแลลูกนก
แหล่งข้อมูลอื่น

BirdLife Species Factsheet เก็บถาวร 2009-01-05 ที่ เวย์แบ็กแมชชีน
IUCN Red List
ข้อมูลที่เกี่ยวข้องกับ Syrmaticus humiae ที่วิกิสปีชีส์
โฮโจ โยชิโตกิ

|   โฮโจ โยชิโตกิ |
| --- | --- |

ยุค: ปลายยุคเฮอัง - ยุคคามากูระ
เกิด: ค.ศ. 1163
ถึงแก่กรรม: 1 กรกฎาคม ค.ศ. 1224
ตำแหน่ง: ผู้สำเร็จราชการแทนโชกุน คนที่ 2
จักรพรรดิ: จักรพรรดิสึจิมิกาโดะ จักรพรรดิจุนโตกุ จักรพรรดิชูเกียว จักรพรรดิโกะ-โฮริกาวะ
เจ้านาย: มินาโมโตะ โนะ โยริโตโมะ
ตระกูล: โฮโจ
บิดามารดา: โฮโจ โทกิมาซะ โฮโจ โนะ มากิ
บุตร: โฮโจ ยาซูโตกิ
โฮโจ โยชิโตกิ (ญี่ปุ่น: 北条 義時; โรมาจิ: Hōjō Yoshitoki; ค.ศ. 1163 – 1 กรกฎาคม ค.ศ. 1224) ผู้นำตระกูลโฮโจ คนที่ 2 และ ชิกเก็ง (ผู้สำเร็จราชการแทนโชกุน) คนที่ 2 แห่ง รัฐบาลโชกุนคามากูระ ดำรงตำแหน่งเมื่อ ค.ศ. 1205 ภายหลังจากการสละตำแหน่งของ โฮโจ โทกิมาซะ ผู้เป็นบิดาจนกระทั่งถึงแก่อสัญกรรมเมื่อ ค.ศ. 1224
ประวัติ

โยชิโตกิเกิดเมื่อ ค.ศ. 1163 ที่ แคว้นอิซุ เป็นบุตรชายของ โฮโจ โทกิมาซะ เจ้าแคว้นอิซุและ โฮโจ โนะ มากิ โยชิโตกิมีพี่สาวคนหนึ่งคือ โฮโจ มาซาโกะ และมีน้องชายคนหนึ่งคือ โฮโจ โทกิฟูซะ โดยตระกูลโฮโจนั้นสืบเชื้อสายจาก ตระกูลไทระ และมีศักดิ์เป็นราชนิกุล
ในขณะนั้นตระกูลไทระซึ่งมี ไทระ โนะ คิโยโมริ เป็นผู้นำตระกูลกำลังเรืองอำนาจอยู่ใน เคียวโตะ ที่เป็นเมืองหลวงได้ทำการกวาดล้าง ตระกูลมินาโมโตะ ตระกูลที่เป็นคู่แข่งทางการเมืองส่งผลให้ โยชิโตโมะ ที่เป็นผู้นำตระกูลถูกประหารและเนรเทศ โยริโตโมะ ผู้เป็นบุตรชายมายัง อิซุ
โกสต์สควอด (วิดีโอเกม)

| โกสต์สควอด |
| --- | --- |

ผู้พัฒนา: เซกา เอเอ็ม2 โพลีกอนเมจิก (พอร์ตวี)
ผู้จัดจำหน่าย: เซกา
เครื่องเล่น: อาร์เคด วี
วางจำหน่าย: อาร์เคด ค.ศ. 2004 วี ญี่ปุ่น: 23 ตุลาคม ค.ศ. 2007อเมริกาเหนือ: 20 พฤศจิกายน ค.ศ. 2007ยุโรป: 18 มกราคม ค.ศ. 2008ออสตราเลเซีย: 24 มกราคม ค.ศ. 2008
แนว: เกมยิงที่ไม่ต้องเดิน
รูปแบบ: ผู้เล่นเดี่ยว, หลายผู้เล่น
ระบบอาร์เคด: เซกา ชิฮิโระ
| โกสต์สควอด เอโวลูชัน |
| --- | --- |
ผู้พัฒนา: เซกา เอเอ็ม2
ผู้จัดจำหน่าย: เซกา
เครื่องเล่น: อาร์เคด
วางจำหน่าย: ค.ศ. 2007
แนว: เกมยิงที่ไม่ต้องเดิน
รูปแบบ: ผู้เล่นเดี่ยว, หลายผู้เล่น
ระบบอาร์เคด: เซกา ลินด์เบิร์ก
โกสต์สควอด (อังกฤษ: Ghost Squad) และ โกสต์สควอด: เอโวลูชัน (อังกฤษ: Ghost Squad: Evolution) เป็นเกมอาร์เคดแนวเกมยิงที่ไม่ต้องเดินโดยใช้ไลต์กัน ที่พัฒนาและเผยแพร่โดยเซกา ส่วนเวอร์ชันประจำบ้านของโกสต์สควอดภาคแรกได้รับการพัฒนาสำหรับเครื่องเล่นเกมวีของนินเท็นโด และออเปอเรชันโกสต์ซึ่งเป็นภาคต่อ ได้รับการเปิดตัวในระบบอาร์เคดเมื่อ ค.ศ. 2012
โกสต์สควอด (อาร์เคด)

เซกาได้เปิดตัวโกสต์สควอดสำหรับระบบอาร์เคดใน ค.ศ. 2004 โกสต์สควอดมีอินฟราเรดไลต์กันจำลองที่มีรูปร่างคล้ายกับอาวุธมาตรฐานที่ตัวเอกของเกมใช้ ซึ่งไลต์กันนี้มีวัตถุประสงค์เพื่อใช้งานได้อย่างสมจริง โดยมีสวิตช์เลือกการยิง, พานท้าย, แรงสะท้อนกลับ และศูนย์เล็งเหล็กที่ใช้งานได้ เพื่อให้แน่ใจว่าไลต์กันยิงได้อย่างแม่นยำ จะมีโหมด "การปรับเทียบ" 20 วินาที ซึ่งเกมจะปรับเพื่อการกระแทกหรือสร้างความเสียหายให้แก่ส่วนประกอบที่เปล่งแสงของปืนไรเฟิล
โกสต์สควอดมีอาวุธที่แตกต่างกัน โดยแต่ละชนิดมีคุณสมบัติในการยิงและรีโหลด (เช่น การสาดกระสุนระยะไกล, เวลาบรรจุกระสุนนาน) ซึ่งส่งผลต่อความยากลำบากในการใช้งาน โกสต์สควอดมีสามเลเวลแบบกึ่งไม่เป็นเส้นตรงพร้อมความยากที่ปรับได้และตัวเลือกการแยกทาง ตั้งแต่ในป่า, บ้านพักที่รัฐบาลจำกัด และภายในเที่ยวบินแอร์ฟอร์ซวัน เกมนี้มีการกระทำย่อยจำนวนมาก เช่น การปลดชนวนระเบิด และการขว้างระเบิดเพื่อทำให้ชุดเกราะไร้สมรรถภาพ ซึ่งทำได้โดยใช้ไก "การกระทำ" ที่สองตรงกริปมือหน้าของปืน
โกสต์สควอด (อาร์เคด) > คุณสมบัติข้อมูลเวอร์ชันอาร์เคด

โกสต์สควอดเวอร์ชันอาร์เคดใช้ "การ์ดไอซี" เพื่อบันทึกข้อมูลตัวละครที่กำหนดเองของผู้เล่น, คะแนน และมอบค่าประสบการณ์, เครื่องแต่งกายใหม่, อาวุธใหม่ และยศที่เพิ่มขึ้นให้แก่ผู้เล่น ผู้เล่นสามารถซื้อการ์ดได้ที่ศูนย์อาร์เคดบางแห่ง การ์ดช่วยให้ผู้เล่นสามารถเล่นได้สูงสุด 100 เกมและสิบหกระดับของความยาก หลังจาก 100 เกมการ์ดจะต้องบรรจุใหม่โดยการซื้อการ์ดใหม่ เกมนี้ยังใช้ระบบการจัดอันดับทางอินเทอร์เน็ต ซึ่งเข้าถึงได้เมื่อใช้รหัสผ่านที่เกมให้มา
โกสต์สควอด: เอโวลูชัน (อาร์เคด)

โกสต์สควอด: เอโวลูชัน เป็นเกมอาร์เคดที่ตามมาของโกสต์สควอดดั้งเดิม ซึ่งได้รับการพัฒนาและเผยแพร่โดยเซกา และวางจำหน่ายใน ค.ศ. 2007
ในโกสต์สควอด: เอโวลูชัน ผู้เล่นเป็นสมาชิกของแอลฟายูนิต หรือสมาชิกของ “โกสต์สควอด” ซึ่งเป็นหน่วยที่ไม่เป็นทางการของกลุ่มต่อต้านการก่อการร้ายในชื่อมัลติ-โอเปอเรชัน-โปรแกรม (M.O.P.) ตัวละครที่ผู้เล่นไม่ได้ควบคุมรวมถึงเพื่อนสมาชิกมัลติ-โอเปอเรชัน-โปรแกรม ประกอบด้วยผู้บัญชาการ ซึ่งให้การสนับสนุนโดยวิทยุและคำแนะนำที่เกี่ยวข้องต่อผู้เล่น รวมไปถึงหน่วยบราโวและชาร์ลีที่ช่วยเหลือผู้เล่นในการปราบปรามภัยคุกคามจากผู้ก่อการร้าย
ปืนไรเฟิลสามารถตั้งค่าได้ตั้งแต่นัดเดียว ไปจนถึง 3 นัดต่อเนื่อง ตลอดจนเทคนิคพิเศษเพื่อให้เหมาะกับสถานการณ์ เช่น กล้องส่องกลางคืน, ไฟฉายแรงสูงสำหรับปืนที่ติดตั้ง และสโคปกล้องเล็งสำหรับสไนเปอร์ไรเฟิล ปืนยังมีปุ่มการกระทำที่ใช้ในการดึงการเคลื่อนไหวพิเศษ เช่น การต่อสู้ซึ่งประชิดตัว รวมถึงเอฟเฟกต์แรงถีบของปืนในทุกนัดที่ยิง
แต่ละภารกิจมีหลายเส้นทางให้ผู้เล่นเลือก เหตุการณ์เฉพาะกิจเกิดขึ้นตลอดทั้งเกมขึ้นอยู่กับเส้นทางที่เลือก เช่น การจับตัวประกัน, การปลดชนวนระเบิด หรือการยิงคุ้มกันให้ความช่วยเหลือ เกมนี้แบ่งออกเป็น 3 ภารกิจโดยมีทั้งหมด 16 ระดับความยาก ซึ่งสามารถเลือกได้ทั้งหมด 16 แบบตั้งแต่เริ่ม เกมดังกล่าวมีเครื่องแต่งกาย 14 แบบสำหรับการปรับแต่งตัวละคร อย่างไรก็ตาม เครื่องแต่งกายดังกล่าวไม่มีผลต่อรูปแบบการเล่น รวมถึงมีอาวุธที่แตกต่างกัน 25 แบบ
โกสต์สควอด (วี)

บริษัทเซกาได้ลงข่าวโพลีกอนเมจิกที่พัฒนาพอร์ตวีของโกสต์สควอดในประเทศญี่ปุ่นเมื่อวันที่ 25 ตุลาคม ค.ศ. 2007 และในสหรัฐเมื่อวันที่ 20 พฤศจิกายน ค.ศ. 2007 โดยใช้วีแซปเปอร์ในฐานะเครื่องมืออเนกประสงค์เพื่อให้ผู้เล่นควบคุมการกำหนดเป้าหมายศัตรู, ปลดชนวนระเบิด และเหนี่ยวรั้งตัวประกันได้อย่างง่ายดาย
โกสต์สควอดใช้ประโยชน์จากฟังก์ชันตัวชี้ของวีรีโมต, นุนชากุ และวีแซปเปอร์ ทำให้ผู้เล่นมีความยืดหยุ่นในการควบคุม นอกจากนี้ เกมยังมีโหมดการปรับเทียบตัวชี้ ทำให้ผู้เล่นสามารถใช้การเล็งในแนวสายตาและยิงได้อย่างแม่นยำในตำแหน่งที่วีรีโมตชี้ ตลอดจนผู้เล่นมีตัวเลือกในการปิดตัวชี้บนหน้าจอเพื่อรับคะแนนเพิ่มเติม
ส่วนพิเศษสำหรับการแปลงสู่ระบบวีคือการสนับสนุนผู้เล่นสี่คน และกระดานผู้นำไฮสกอร์ออนไลน์ผ่านการเชื่อมต่อนินเท็นโดไวไฟคอนเนกชัน